Document ID: 32011D0201

SKLEP SVETA
z dne 28. februarja 2011
o sklenitvi Prostovoljnega sporazuma o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)
(2011/201/EU)
SVET EVROPSKE UNIJE JE -
ob upoštevanju Pogodbe o delovanju Evropske unije ter zlasti prvega pododstavka člena 207(3) in prvega pododstavka člena 207(4) v povezavi s členom 218(6)(a)(v) in členom 218(7) Pogodbe,
ob upoštevanju predloga Evropske komisije,
ob upoštevanju odobritve Evropskega parlamenta,
ob upoštevanju naslednjega:
(1)
Evropska komisija je maja 2003 sprejela sporočilo Svetu in Evropskemu parlamentu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta Evropske unije“, v katerem je pozvala, naj se s sprejetjem prostovoljnih sporazumov o partnerstvu z državami proizvajalkami lesa pripravijo ukrepi za preprečevanje nezakonite sečnje. Sklepi Sveta o navedenem akcijskem načrtu so bili sprejeti oktobra 2003 (1), Evropski parlament pa je o tej vsebini sprejel resolucijo 11. julija 2005 (2).
(2)
V skladu s Sklepom Sveta 2011/200/EU (3) je bil 27. septembra 2010 podpisan Prostovoljni sporazum o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum), s pridržkom njegove sklenitve.
(3)
Sporazum bi bilo treba skleniti -
SPREJEL NASLEDNJI SKLEP:
Člen 1
Prostovoljni sporazum o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) se odobri v imenu Unije.
Besedilo Sporazuma je priloženo k temu sklepu.
Člen 2
Predsednik Sveta je pooblaščen, da imenuje osebo, ki je pooblaščena, da poda v imenu Unije uradno obvestilo iz člena 31 Sporazuma, ki zavezuje Unijo.
Člen 3
Unijo v skupnem svetu za izvajanje in skupnem odboru za spremljanje, ki sta vzpostavljena v skladu s členom 19 Sporazuma, zastopajo predstavniki Komisije.
Države članice se lahko udeležujejo sestankov skupnega sveta za izvajanje in skupnega odboru za spremljanje kot članice delegacije Unije.
Člen 4
Za namen spreminjana prilog k Sporazumu na podlagi člena 29 Sporazuma je Komisija pooblaščena v skladu s postopkom iz člena 11(3) Uredbe Sveta (ES) št. 2173/2005 z dne 20. decembra 2005 o vzpostavitvi sheme izdajanja dovoljenj FLEGT za uvoz lesa v Evropsko skupnost (4), da v imenu Unije odobri takšne spremembe.
Člen 5
Ta sklep začne veljati na dan sprejetja.
V Bruslju, 28. februarja 2011

Labels: 1
3
6
18
15